钦定古今图书集成/明伦汇编/氏族典/第230卷 > 杨伯仁
## 钦定古今图书集成/明伦汇编/氏族典/第230卷 > 杨伯仁

按《金史杨伯仁传》：“伯仁，字安道，伯雄之弟也。天性孝
友，读书一过成诵。登皇统九年进士第，事亲不求调。
天德二年，除应奉翰林文字。初名伯英，避太子光英
讳，改今名。丁父忧，起复，改左拾遗，转翰林修撰，授奉直大夫，改著作郎。居母丧。服除，调镇西节度副使，入
为起居注，改大名少尹。郡中豪民横恣甚，伯仁穷竟”
渠党，四境帖然。府尹荆王文坐“赃，降德州防御使。伯
仁以不能匡正，降南京留守判官，改同知安化军节
度使。”召为太子右谕德，改翰林待制，除滨州刺史。入
为左谏议大夫，改礼部侍郎，迁侍讲。伯仁久在翰林，
文词典丽，大臣举可修起居注者数人，上以伯仁领
之。从幸上京，伯仁多病，至临潢，地寒，因感疾还中都。
明年卒。